Diari Oficial de la Generalitat Valenciana


Sumari del DOGV 8827, del 04-06-2020 (2020/3908)

RESOLUCIÓ de 31 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament per a operacions que finalitzen en la campanya 2019/2020 aprovades a l'empara de la Resolució de 20 de desembre de 2018, per la qual es van convocar ajudes a la reestructuració i reconversió de vinya.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8827

Data del DOGV
:   04-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3908


Data del document
:   31-05-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 31 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament per a operacions que finalitzen en la campanya 2019/2020 aprovades a l'empara de la Resolució de 20 de desembre de 2018, per la qual es van convocar ajudes a la reestructuració i reconversió de vinya. [2020/3908]  
Mitjançant Resolució de 20 de desembre de 2018 es van convocar ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, a l'empara del programa de suport al sector vitivinícola espanyol 2019-2023.  
En l'apartat 11 d'aquesta resolució s'estableix que, en relació amb el que s'estableix en l'article 39.1 del Reial decret 1363/2018, una vegada finalitzades les operacions els beneficiaris han de presentar una sol·licitud per al pagament de l'ajuda, a tot tardar el 31 de maig inclusivament de l'any següent a l'aprovació de la sol·licitud d'ajuda.  
Aquest termini s'ha vist afectat per la declaració de l'estat d'alarma aprovat per part del Govern d'Espanya mitjançant el Reial decret 463/2020, de 14 de març, amb l'objectiu de protegir la salut i seguretat dels ciutadans, contindre la progressió de la malaltia i reforçar el sistema de salut pública davant l'emergència de salut pública ocasionada pel COVID-19.  
Així, a més de la suspensió de tots els terminis i termes dels procediments administratius aprovada en el referit Reial decret 463/2020, l'estat d'alarma també ha suposat limitacions a la mobilitat de les persones i a l'activitat d'algunes empreses que està provocant dificultats per a obtindre i aportar la documentació necessària per a presentar aquestes sol·licituds de pagament, la qual cosa fa convenient ampliar el termini de presentació, d'acord amb el que s'estableix en l'article 54.1 del Reial Decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front al COVID-19, en el qual s'estableix que en els procediments de concessió de subvencions que ja hagueren sigut atorgades en el moment de l'entrada en vigor del Reial decret 463/2020, les ordres i resolucions de convocatòria i concessió de subvencions i ajudes públiques previstes en l'article 22.1 de la Llei 38/2003, de 17 de novembre, general de subvencions, podran ser modificades per a ampliar els terminis d'execució de l'activitat subvencionada i, en el seu cas, de justificació i comprovació d'aquesta execució, encara que no s'haguera contemplat en les corresponents bases reguladores.  
  
De conformitat amb el que es disposa en l'article 28 de la Llei 5/1983, de 30 de desembre, del Consell, amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc  
  
Apartat únic. Termini de presentació de les sol·licituds de pagament per a operacions que finalitzen en la campanya 2019/2020  
El termini de presentació de sol·licituds de pagament de l'ajuda a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, aprovades a l'empara de la Resolució de 20 de desembre de 2018, s'amplia fins al dia 31 de juliol de 2020.  
  
València, 31 de maig de 2020.- El director de l'Agència Valenciana de Foment i Garantia Agrària: Francisco Rodríguez Mulero.